Ne haragudj, hogy ellentmondok, de mi itt nem turistatérképet rajzolunk, hanem egy (világméretű) térinformatikai adatbázist építünk, és vannak szabályok, amikhez mindenkinek igazodnia kell.
A name=* mező nem azért van, hogy bizonyos szoftverek és felhasználóik kedvéért, kényelmi okokból mindenfélét belezsúfoljanak. Ld. https://wiki.openstreetmap.org/wiki/Key:name .
Szóval arra kérnélek, hogy ezt ne csináld! Ha meg akarod változtatni a nemzetközileg egységes gyakorlatot, akkor előbb terjessz elő egy javaslatot a wikin, aztán azt megvitatja a közösség, végül ha elfogadják, az új szabályok bekerülnek a wikibe, és attól kezdve ahhoz tartjuk magunkat.